stanford-oval/wikipedia huggingface dataset:
NBA-kausi 1960–1961

NBA-kausi 1960–1961 oli NBA-liigan 15. kausi. Runkosarja käynnistyi 19. lokakuuta 1960 ja päättyi 12. maaliskuuta 1961. Pudotuspelien päätteeksi, 11. huhtikuuta, Boston Celtics otti kolmannen peräkkäisen mestaruutensa voittamalla St. Louis Hawksin finaalisarjassa otteluvoitoin 4–1.
Tapahtumia

Lakers muutti Minneapolisista Los Angelesiin.
Runkosarjan ottelumäärä nostettiin 75:stä 79:een.
Tähdistöottelu pelattiin Syracusessa. Lännen joukkue voitti lukemin 153–131 ja ottelun parhaana pelaajana palkittiin Cincinnati Royalsin tulokas Oscar Robertson.
Runkosarja

V=voitot, H=häviöt, V%=voittoprosentti
Runkosarja > Pelaajatilastot

| Kategoria | Pelaaja | Joukkue | Tilasto |
| --- | --- | --- | --- |
| Pisteitä | Wilt Chamberlain | Philadelphia Warriors | 3033 |
| Levypalloja | Wilt Chamberlain | Philadelphia Warriors | 2149 |
| Syöttöjä | Oscar Robertson | Cincinnati Royals | 690 |
| Pelitilanneheittojen tarkkuus | Wilt Chamberlain | Philadelphia Warriors | 50.9% |
| Vapaaheittojen tarkkuus | Bill Sharman | Boston Celtics | 92.1% |
Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Divisioonien välierät | Divisioonien välierät | Divisioonien välierät |   |   | Divisioonien finaalit | Divisioonien finaalit | Divisioonien finaalit |   |   | NBA:n finaali | NBA:n finaali | NBA:n finaali |
 
|   | Itäinen divisioona | Itäinen divisioona | Itäinen divisioona |   |   | 1 |  Boston | 4 |   |  |  |  |  |
|   | 2 |  Philadelphia | 0 |   |   | 3 |  Syracuse | 1 |   |   |  |  |  |
|   | 3 |  Syracuse | 3 |   |   |   |   |   |   |   | E1 |  Boston | 4 |
|   |   |   |   |   |   |   |   |   |   |   | W1 |  St. Louis | 1 |
|   | Läntinen divisioona | Läntinen divisioona | Läntinen divisioona |   |   | 1 |  St. Louis | 4 |   |   |  |  |  |
|   | 2 |  Los Angeles | 3 |   |   | 2 |  Los Angeles | 3 |   |  |  |  |  |
|   | 3 |  Detroit | 2 |   |  |  |  |  |  |  |  |  |  |
Palkitut pelaajat

Arvokkain pelaaja (MVP): Bill Russell, Boston Celtics
Vuoden tulokas: Oscar Robertson, Cincinnati Royals
NBA:n kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  | 1946–47 | 1947–48 | 1948–49 | 1949–50 |
| 1950-luku | 1950–51 | 1951–52 | 1952–53 | 1953–54 | 1954–55 | 1955–56 | 1956–57 | 1957–58 | 1958–59 | 1959–60 |
| 1960-luku | 1960–61 | 1961–62 | 1962–63 | 1963–64 | 1964–65 | 1965–66 | 1966–67 | 1967–68 | 1968–69 | 1969–70 |
| 1970-luku | 1970–71 | 1971–72 | 1972–73 | 1973–74 | 1974–75 | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2010-luku | 2020–21 | 2021–22 | 2022–23 | 2023–24 |  |  |  |  |  |  |
Pesäjärvi (Mikkeli)

| Pesäjärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°50′54″N, 26°58′51″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Luotijärveen
Järvinumero:  14.923.1.094
Mittaustietoja
Pinnankorkeus:  99,5 m  
Pituus:  3,135 km  
Leveys:  1,285 km  
Rantaviiva:  12,4613 km  
Pinta-ala:  1,69568 km²  
Tilavuus:  0,0129177 km³  
Keskisyvyys:  7,62 m  
Suurin syvyys:  31,34 m  
Saaria:  9 
 fiPesäjärvi 
Pesäjärvi on kirkasvetinen ja karu järvi Puulan itäpuolella Mikkelissä Etelä-Savon maakunnassa. Sen pinta-ala on 1,7 neliökilometriä. Etäisyys Mikkelin keskustasta on 22 kilometriä luoteeseen.
Maantiede

Pesäjärven pituus etelästä pohjoiseen on 3,1 kilometriä. Järven eteläosan leveys on noin kilometrin, pohjoisosan Haukkalahti on huomattavasti kapeampi. Niemimaat (Kekosenniemi, Jokiniemi, Pakananiemi, Haanniemi) jakavat järven eteläisimmän osan useisiin lahtiin, joista Jokilahti on noin puoli kilometriä pitkä ja 50 metriä leveä. Myös järven luoteisrannalla on useita niemimaita. Noin kahdeksasosa Pesäjärvestä on vähintään 15 metriä syvä. Syvät alueet sijaitsevat järven eteläosassa. Syvin kohta, 31 metriä, sijaitsee jyrkkärantaisen Pakananiemen länsipuolella. Järven keski- ja pohjoisosa on eteläosaan verrattuna matalaa.
Pesäjärven saariluku on yhdeksän. Saarista viisi on alle aarin laajuisia luotoja. Laajin saarin on vajaa kaksihehtaarinen Meikkasaari järven lounaisosassa. Länsirannan läheisyydessä sijaitsee Mustasaari. Pesäjärven rannat ovat metsämaata, pientaloja on siellä täällä.>
Pesäjärveen virtaa laskuoja etelästä Kolmipohjasta (99,6 metriä mpy) ja idästä Kurjenlammelta (103,0 metriä mpy). Pesäjärven lounaisrannalta lähtee noin 250 metriä pitkä laskuoja luoteeseen Luotijärven (99,5 metriä mpy) Myllylahteen. Luotijärvi laskee luoteeseen Käärelampeen, joka on osa Puulaa (94,7 metriä mpy).
Pesäjärvi vesitilavuus on 12 918 000 kuutiometriä.
Vesistösuhteet

Pesäjärvi (14.923.1.094) kuuluu Puulan lähialueeseen (14.923), joka on kolmannen jakovaiheen vesistö Kymijoen päävesistössä (14). Toinen jakovaihe on Puulaveden alue (14.92) ja ensimmäinen on Mäntyharjun reitin valuma-alue (14.9). Pesäjärvi on Puulan jälkeen laajin Puulan lähialueen 187:stä vähintään hehtaarin laajuisesta vakavedestä. Kolmanneksi laajin on Emäpaju.
Pohjois-Carolinan taidemuseo

| Pohjois-Carolinan taidemuseo> North Carolina Museum of Art |
| --- | --- |
 Rakennuksen itäinen sisäänkäynti.
Osoite:  2110 Blue Ridge Rd, Raleigh, NC 27607
Sijainti:  Pohjois-Carolina, Yhdysvallat
Rakennustyyppi:  Taidemuseo
Avattu:  1956
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pohjois-Carolinan taidemuseo on Yhdysvalloissa Pohjois-Carolinan osavaltiossa sijaitseva vuonna 1956 avattu taidemuseo, joka on arvioitu 25 parhaan museon joukkoon Yhdysvalloissa.
Museo koostuu kahdesta rakennuksesta, itäsiivestä ja länsisiivestä. Itäsiipi on uudempi ja sen näyttelyt ovat pysyviä, eivätkä täten vaihdu uusiin. Alkuperäisessä länsisiivessä näyttelyt vaihtuvat silloin tällöin, minkä lisäksi siellä järjestetään koulutusohjelmia.
Itäsiiven näyttelyt sijoittuvat suuren ajanjakson väliin antiikin ajalta nykypäivään ja se koostuu eurooppalaisesta, amerikkalaisesta, afrikkalaisesta, egyptiläisestä ja juutalaisesta taiteesta.
Pohjois-Carolinan osavaltionyliopisto

| Pohjois-Carolinan osavaltionyliopisto> North Carolina State University at Raleigh |
| --- | --- |

Perustettu:  7. maaliskuuta 1887
Tyyppi:  Julkinen
Säätiön varat:  503 miljoonaa dollaria
Henkilökunta:  2 073
Opiskelijoita:  34 000
Sijainti:  Raleigh, Pohjois-Carolina  Yhdysvallat
Sivusto:  www.ncsu.edu
Pohjois-Carolinan osavaltionyliopisto on vuonna 1887 perustettu yliopisto, joka sijaitsee Raleigh'ssa.
Yliopisto on osa Pohjois-Carolinan yliopiston järjestelmää. Se on listattu useasti maan viidenkymmenen parhaan julkisen yliopiston listaukseen.
Pyhän Martin kirkko

Pyhän Martin kirkko voi tarkoittaa seuraavia:
Pyhän Martin kirkko Canterburyssa
Pyhän Martin kirkko Maarianhaminassa
Pyhän Martin kirkko Raisiossa
Martinkirkko Turussa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyhän Martin kirkko”, voi hakea sivunnimihaulla, laajalla sivunnimihaulla tai tekstihaulla.
Pikku posteljooni

| Pikku posteljooni |
| --- | --- |
 Ohjelman tunnuskuva.
Tyyli:  lastenohjelma
Pääosissa:  Jarmo Luttinen (1994) Timo Nykyri (1993–1994) Janne Pekkala (1993–1994)
Alkuperämaa:  Suomi
Alkuperäiskieli:  suomi
Verkko:  Yle TV2
Julkaistu:  1993
Esitetty:  3. tammikuuta 1993 – 25. joulukuuta 1994
Jaksoja:  81
Tuotanto
Tuottaja(t):  Kirsi Sutinen
Ohjaaja(t):  Tapio Turpeinen
Käsikirjoittaja(t):  Eero Ainesmaa Timo Nykyri
Tuotantoyhtiö(t):  Yleisradio
Iso posteljooni (Timo Nykyri) ja Pikku posteljooni (käsinukke, nuken liikuttaja ja äänen esittäjä Janne Pekkala) tutkimassa tullutta postia ohjelman ensimmäisessä jaksossa (3.1.1993).
Pikku posteljooni oli suomalainen Yleisradion tekemä vuosina 1993–1994 esitetty lasten makasiiniohjelma. Ohjelmaa esitettiin Yle TV2-kanavalla, ja sitä tehtiin yhteensä 81 jaksoa. Ohjelma kuvattiin Oulun Yleisradion sen aikaisissa tiloissa Höyhtyällä. Ohjelmassa pääosia näyttelivät Oulun maakuntaradion toimittaja Timo Nykyri, kokki Janne Pekkala, ja taikuri Jarmo Luttinen.
Pikku posteljoonin ohjelmaidean loi tuottaja Kirsi Sutinen. Nykyri teki suurimman osan ohjelman käsikirjoituksesta ja teki myös ohjelmaan musiikkia. Ohjelman käsikirjoituksessa oli mukana myös Eero Ainesmaa.
Ohjelmakehys

Ohjelman kehys sijoittui pieneen postitoimistoon. Nimikkohenkilö "Pikku posteljooni" on käsinukke, jota liikutti ja ääntä esitti Janne Pekkala. Isoa posteljoonia esitti Timo Nykyri. Alun perin oli tarkoitus, että Nykyri esittäisi myös Pikku posteljoonin roolia ääni muutettuna, mutta tämä ei onnistunut, ja näin Pekkala sai roolin.
Ohjelmassa katseltiin lapsikatsojien lähettämiä valokuvia. Posteljoonit saattoivat soittaa lapsille studiosta, joiden välissä esitettiin lastenlauluja ja ohjelmaan tehtyjä ohjelmaosioita sekä muiden tuottamia lastenohjelmia, kuten piirrossarjaa Luukkoset.
Ohjelman osioita > Postman ja Leimasin

Postman ja Leimasin ovat Nykyrin ja Pekkalan esittämä supersankarikaksikko. He muistuttavat ulkoisesti Batmania ja Robinia.
He tekivät ensiesiintymisensä sarjan erikoisjaksossa, joka oli kaksiosainen. Myöhemmässä vaiheessa he esiintyivät ohjelmassa omassa osiossa ohjelman puolivälissä. Tämän merkkinä yleensä puhelin soi ja Pikku posteljooni tokaisi: "Pitäisi lähteä seikkailemaan!" tai "Sankariainesta." Postmanin ja Leimasimen suurta herkkua ovat marsipaanileivokset, ja vaapukkamehu. Heillä oli oma sankariauto, joka oli punainen Messerschmitt KR.
Ohjelman osioita > Postman ja Leimasin > Viholliset:

Ällyyttäjä. Postmanin ja Leimasimen arkivihollinen. Todennäköisesti Jokeria ja Arvuuttajaa parodioiva hahmo, joka nauraa alinomaa. Hänen tunnusmerkkinään on iso Ä-kirjain, ja hän pukeutuu aina keltaiseen trikooseen.
Hämäheikkimies. Rauhallinen vihollinen, joka on taitava kiipeilemään ja kutomaan. Hän on todennäköisesti variaatio Hämähäkkimiehestä. Hämäheikkimies käyttää violettia trikooasua.
Hamsterimies. Karvainen hahmo, jonka kasvoja ei nähdä. Hänellä on valtava ruokahalu, mikä lopulta oli hänen tuhonsa.
Aiheesta muualla

Yle Elävä arkisto: Pikku posteljooni - ällyytyksiä, musiikkia ja leimauksia
Supersankarikaksikko Postman ja Leimasin ajelemassa sankariautollaan Oulun keskustassa.
Pesäjärvi (Jämsä)

| Pesäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°48′36″N, 24°47′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Väärä-Kalkkuun 
Järvinumero:  35.723.1.012
Mittaustietoja
Pinnankorkeus:  135,7 m  
Rantaviiva:  0,822 km  
Pinta-ala:  3,281 ha  
Saaria:  ei saaria 
 fiPesäjärvi 
Pesäjärvi  on Keski-Suomessa Jämsässä Haukilahdessa sijaitseva järvi.
Maantietoa

Järven pinta-ala on 3,3 hehtaaria ja se on 300 metriä pitkä ja 200 metriä leveä. Se sijaitsee metsäisellä ylängöllä mäkien välisessä painaumassa. Sen lounaispuolella kohoaa Pesävuori ja Niittukorvenmäki, itäpuolella Ruutananmäki ja kaakkoispuolella matalampi nimetön mäki. Järvellä ei ole kartan mukaan saaria ja se on autio. Sen rantaviivan pituus on 800 metriä ja sen rannat ovat suota. Järvelle ei tule teitä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Järven vedenpinnan korkeus on 135,7 metriä mpy. Suo, jossa järvi sijaitsee, on ojittamatta. Järveen on kuitenkin johdettu kolme ojaa. Kaksi niistä tulee pohjoisesta ja yksi tulee Ruutanasta ja laskee eteläpäähän. Järven laskuoja lähtee sen eteläpäästä ja se yhtyy 1,6 kilometrin päässä Haukilammista alkavaan ojaan, joka vuorostaan laskee 1,7 kilometrin päässä Väärä-Kalkkuun. Sen vedenpinta on 30 metriä alempana kuin Pesäjärvellä.
Historiaa

Vuoden 1965 peruskartassa on järven pohjoisesta tulevan ojan alkupäässä maatila, jonka pellot on nykyään metsitettyjä.
Pyhän Markuksen kirkko (Royal Tunbridge Wells)

| Pyhän Markuksen kirkko St Mark's Church |
| --- | --- |

Koordinaatit:  51°6′56.56″N, 0°15′6.12″E
Kirkkokunta:  Englannin kirkko
Hiippakunta:  Rochester
Rakentamisvuosi:  1864
Suunnittelija:  Robert Lewis Roumieu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyhän Markuksen kirkko (engl. St Mark's Church) on kyläkirkko Royal Tunbridge Wellsissä Englannin kirkon Rochesterin hiippakunnassa. Kirkko on Grade II* suojelukohde vuodesta 1974 alkaen.
Uusgoottilaista tyyliä edustava kirkko vihittiin käyttöön 21. elokuuta 1866, alle kaksi vuotta peruskiven muuraamisen jälkeen. Rakennusmateriaali on paikallista hiekkakiveä ja sisäseinät tiiltä.
Pirkanmaan sairaanhoitopiiri

Pirkanmaan sairaanhoitopiiri (lyh. PSHP) oli sairaanhoitopiiri, jonka muodostivat Pirkanmaan maakunnan kunnat Punkalaidunta lukuun ottamatta sekä Keski-Suomessa sijaitseva Jämsä. Se oli kuntayhtymä, jonka tehtävänä oli tuottaa vaativan erikoissairaanhoidon ja kehitysvammahuollon palveluja. Hoidon tuotti Tampereen yliopistollinen sairaala, jonka toimipaikkoja ovat Tays Keskussairaala ja Tays Hatanpää Tampereella, Pitkäniemen sairaala Nokialla sekä Sastamalan ja Valkeakosken sairaalat. Vuosittain sairaanhoitopiirin vuodeosastoilla hoidettiin 75 000 ja poliklinikoilla 370 000 potilasta. Liikelaitoksia oli yksi, Kuvantamiskeskus- ja apteekkiliikelaitos, ja osakeyhtiöitä kolme: Tekonivelsairaala Coxa Oy, Tays Sydänkeskus Oy ja Fimlab Laboratoriot Oy.
Kaivannon B-mielisairaala Kangasalla kuului sairaanhoitopiiriin vuoteen 2015 asti ja Ylisen kuntoutuskeskus Ylöjärvellä vuoteen 2016 asti.
Pirkanmaan sairaanhoitopiirin toiminta lakkasi 31. joulukuuta 2022 osana Sote-uudistusta. Nykyisin alueen sosiaali-, terveys ja pelastustoimen palvelut tuottaa Pirkanmaan hyvinvointialue. Jämsä on siirtynyt osaksi Keski-Suomen hyvinvointialuetta.
Piirin jäsenkunnat

| 0 | 1 | 2 |
| --- | --- | --- |
|  Akaa  Hämeenkyrö  Ikaalinen  Juupajoki  Jämsä  Kangasala  Kihniö  Kuhmoinen |  Lempäälä  Mänttä-Vilppula  Nokia  Orivesi  Parkano  Pirkkala  Pälkäne  Ruovesi |  Sastamala  Tampere  Urjala  Valkeakoski  Vesilahti  Virrat  Ylöjärvi |
Piirin sairaalat

Tampereen yliopistollinen sairaala
Keskussairaala (Tampere)
Hatanpään sairaala (Tampere)
Pitkäniemen sairaala (Nokia)
Sastamalan sairaala (Sastamala), entinen Vammalan aluesairaala
Valkeakosken sairaala (Valkeakoski), entinen Valkeakosken aluesairaala
Sydänsairaala (Tampere)
Tekonivelsairaala Coxa (Tampere)
Aiheesta muualla

Pirkanmaan sairaanhoitopiiri
Punkaharjun kirjasto

| Punkaharjun kirjasto |
| --- | --- |
Sijainti:  Tehtaantie 5, 58500 Punkaharju (Savonlinna)
Koordinaatit:  61.75695°N, 29.38798°E
Tyyppi:  yleinen kirjasto, Savonlinnan kaupunginkirjaston lähikirjasto
Kotisivut
Punkaharjun kirjasto on itäsavolaisen Savonlinnan kaupungin Punkaharjun taajamassa toimiva yleinen kirjasto. Kirjasto on Savonlinnan kaupunginkirjaston Savonrannan pitäjän lähikirjasto ja osa Lumme-kirjastokimppaa. Kirjastokimpan aineistot ovat kirjastokimppaan osallistuvien kuntien asukkaiden lainattavissa. Verkkokirjasto on toteutettu osana Lumme-kirjastojen palveluja.
Prototype 2

| Prototype 2 |
| --- | --- |

Kehittäjä:  Radical Entertainment
Julkaisija:  Activision
Jakelija:  Steam, Humble Store, Microsoft Store ja PlayStation Store
Suunnittelija:  Matt Armstong
Pelisarja:  Prototype
Pelimoottori:  Titanium 2.0
Julkaistu:  PlayStation 3, Xbox 360NA 24. huhtikuuta 2012EU 24. huhtikuuta 2012 WindowsNA 24. heinäkuuta 2012
Lajityyppi:  toimintaseikkailu
Pelimuoto:  yksinpeli
Ikäluokitus:  PEGI: 18
Alusta:  PlayStation 3, Xbox 360, Microsoft Windows
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK  : 
Prototype 2 on Radical Entertainmentin kehittämä ja Activisionin julkaisema toimintaseikkailupeli. Peli julkaistiin huhtikuussa 2012 PlayStation 3:lle ja Xbox 360:lle sekä heinäkuussa Microsoft Windowsille. PlayStation 4 ja Xbox One -versiot julkaistiin heinäkuussa 2015.
Peli on jatkoa vuonna 2009 julkaistulle Prototypelle.
Vastaanotto

Peli on saanut IGN:n arvostelussa arvosanaksi 7/10.
Peli on saanut GameSpotin arvostelussa arvosanaksi 7.5/10.
Aiheesta muualla

Prototype 2 MobyGamesissa (englanniksi)
Punka-Heikki

Henrik (Heikki) Johan Kuosmanen eli Punka-Heikki (1861 – 1924) oli suomalainen Nilsiässä Pohjois-Savossa elänyt rikollinen.
Heikki Kuosmasen vanhemmat olivat Juho Kuosmanen (1837–1920) ja Riitta Markkanen (1839–1914). Hän oli naimisissa Roosa Josefina Rökmanin (s. 1866) kanssa. Heillä oli seitsemän lasta.
Punka-Heikki asui Punkalan tilalla Nilsiän Sääskiniemessä Tahkovuoren juurella suunnilleen nykyisen Tahkovuoren matkailukeskuksen golfkentän sijaintipaikalla. Hän tuli koko maakunnassa tunnetuksi rosvojoukon johtajana ja siitä, että hän onnistui huijaamaan itselleen jopa kokonaisen maatilan ostamalla tilan myyjän omilla rahoilla. Heikin tilalla oli parhaimmillaan yhtäaikaa kaksikin emäntää, joiden kummankaan kanssa hän ei ollut virallisesti vihillä.  Heikin rosvoilua helpotti se, että hän toimi syrjäseudulla, jossa viranomaisten valvonta oli heikkoa ja lisäksi hän onnistui lahjomaan viranomaisia. Punka-Heikin toimintaan viittaa sanonta "Nilsiässä ei varasteta hevosta pienempää eikä maatilaa suurempaa".
Suomen sisällissodan aikana Punka-Heikki esiintyi tilanteen mukaan joko punaisena tai valkoisena. Hänellä oli lukuisia vihamiehiä ja lopulta hänet ammuttiin 1924, tekijää tai tekijöitä ei koskaan saatu selville.
Kirjailija Matti Pajula on kirjoittanut Punka-Heikistä näytelmän Punka - väärä mies, joka esitettiin 2004.
NBA-kausi 1957–1958

NBA-kausi 1957–1958 oli NBA-liigan 12. kausi. Runkosarja käynnistyi 22. lokakuuta 1957 ja päättyi 12. maaliskuuta 1958. Edelliskauden finalistit kohtasivat jälleen finaaleissa ja St. Louis Hawks oli Boston Celticsiä vahvempi otteluvoitoin 4–2 12. huhtikuuta päättyneessä finaalisarjassa.
Tapahtumia

Piston muutti Fort Waynesta Detroitiin.
Royals muutti Rochesterista Cincinnatiin.
Tähdistöottelu pelattiin St. Louisissa ja idän joukkue voitti sen lukemin 130–118. Ottelun parhaana pelaajana palkittiin St. Louis Hawksin Bob Pettit.
Runkosarja

V=voitot, H=häviöt, V%=voittoprosentti
Runkosarja > Pelaajatilastot

| Kategoria | Pelaaja | Joukkue | Tilasto |
| --- | --- | --- | --- |
| Pisteitä | George Yardley | Detroit Pistons | 2001 |
| Levypalloja | Bill Russell | Boston Celtics | 1564 |
| Syöttöjä | Bob Cousy | Boston Celtics | 463 |
| Pelitilanneheittojen tarkkuus | Jack Twyman | Cincinnati Royals | 45.2% |
| Vapaaheittojen tarkkuus | Dolph Schayes | Syracuse Nationals | 90.4% |
Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Divisioonien välierät | Divisioonien välierät | Divisioonien välierät |   |   | Divisioonien finaalit | Divisioonien finaalit | Divisioonien finaalit |   |   | NBA:n finaali | NBA:n finaali | NBA:n finaali |
 
|   | Itäinen divisioona | Itäinen divisioona | Itäinen divisioona |   |   | 1 |  Boston | 4 |   |  |  |  |  |
|   | 2 |  Syracuse | 1 |   |   | 3 |  Philadelphia | 1 |   |   |  |  |  |
|   | 3 |  Philadelphia | 2 |   |   |   |   |   |   |   | E1 |  Boston | 2 |
|   |   |   |   |   |   |   |   |   |   |   | W1 |  St. Louis | 4 |
|   | Läntinen divisioona | Läntinen divisioona | Läntinen divisioona |   |   | 1 |  St. Louis | 4 |   |   |  |  |  |
|   | 2 |  Detroit | 2 |   |   | 2 |  Detroit | 1 |   |  |  |  |  |
|   | 3 |  Cincinnati | 0 |   |  |  |  |  |  |  |  |  |  |
Palkitut pelaajat

Arvokkain pelaaja (MVP): Bill Russell, Boston Celtics
Vuoden tulokas: Woody Sauldsberry, Philadelphia Warriors
Aiheesta muualla

Kuvia tai muita tiedostoja aiheesta NBA-kausi 1957–1958 Wikimedia Commonsissa
NBA:n kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  | 1946–47 | 1947–48 | 1948–49 | 1949–50 |
| 1950-luku | 1950–51 | 1951–52 | 1952–53 | 1953–54 | 1954–55 | 1955–56 | 1956–57 | 1957–58 | 1958–59 | 1959–60 |
| 1960-luku | 1960–61 | 1961–62 | 1962–63 | 1963–64 | 1964–65 | 1965–66 | 1966–67 | 1967–68 | 1968–69 | 1969–70 |
| 1970-luku | 1970–71 | 1971–72 | 1972–73 | 1973–74 | 1974–75 | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2010-luku | 2020–21 | 2021–22 | 2022–23 | 2023–24 |  |  |  |  |  |  |
Pienpainenatriumlamppu

35 W:n pienpainenatriumlamppu
Pienpainenatriumlampun spektri
Pienpainenatriumlamppu.
Pienpainenatriumlamppu (lyh. PPNa) on kaasupurkauslamppu, joka tuottaa kirkkaan keltaista, lähes monokromaattista valoa aallonpituudella 589 nm. Lamppu on hyötysuhteeltaan paras sähkölamppu: se tuottaa valoa jopa 200 lm/W, mikä johtuu erityisesti siitä, että sen tuottaman valon aallonpituus on hyvin lähellä aallonpituutta, jolle ihmissilmä on kaikkein herkin (n. 550 nm).
Toimintaperiaate

Pienpainenatriumlamppu sisältää neonia ja natriumia. Kun pienpainenatriumlamppu syttyy, sen sisältämä neon säteilee aluksi muutaman minuutin lämpenemisvaiheen aikana punaista valoa, kunnes kuuma kaasu höyrystää natriumin.
Käyttökohteet

Pienpainenatriumlamppuja voi nähdä lähinnä moottoriteillä. Lamppujen erinomaisesta hyötysuhteesta huolimatta niiden energiankulutus kasvaa ikääntyessä. Uusia valaisimia ei enää asenneta korkean hinnan ja puutteellisen värintoiston vuoksi. Korvaavana tekniikkana käytetään yleensä suurpainenatriumlamppuja.
Lampun spektri

Pienpainenatriumlampun tuottaman valon keskimääräinen aallonpituus on 589,3 nanometriä. Suurin osa lampun tuottamasta valosta osuu terävästi tämän aallonpituuden ympärille. Äärimmäisen kapean spektrinsä takia pienpainenatriumlampun värintoistokyky on huono eikä se sovellu lainkaan esimerkiksi kasvivalaisimeksi kasvihuoneisiin. Lampun spektri osuu vihertävälle ja kellertävälle osalle, eli juuri niihin aallonpituuksiin joita kasvit eivät kykene hyödyntämään. Tähtikaukoputkien kannalta kapea spektri on suotuisa, sillä lampun aiheuttama valosaaste on helpoiten suodatettavissa pois.
Pienpainenatriumvalaisin Turun ohikulkutiellä.
Pienpainenatriumlamppu toiminnassa
NBA-kausi 1961–1962

NBA-kausi 1961–1962 oli NBA-liigan 16. kausi. Runkosarja alkoi 19. lokakuuta 1961 ja loppui 14. maaliskuuta 1962. Pudotuspeleissä seitsemänteen otteluun venynyt finaalisarja päättyi 18. huhtikuuta ja mestaruuden vei neljännen kerran peräkkäin Boston Celtics voittamalla Los Angeles Lakersin otteluvoitoin 4–3.